མི་ཚོས་མེ་སྦར་སྟངས་ཤེས་རྟོགས་བྱུང་རྗེས།ཁོང་ཚོར་དགོས་མཁོ་ནམ་ཡོད་ཀྱི་སྐབས་སུ་མེ་བསྒོང་ཆོག་པ་དང༌།མེ་ལ་བརྟེན་ནས་འོད་དང༌།དྲོད་མཁོ་སྤྲོད་བྱུང་བར་མ་ཟད་ཟས་རིགས་གཡོས་སྦྱོར་ཡང་བྱེད་ཐུབ་པ་རེད།དེ་རྗེས་མི་ཚོས་མེ་སྤྱད་དེ་འདམ་བག་ཇེ་མཁྲེགས་སུ་གཏོང་ཐབས་སྟེ།སོ་བཏང་སྟེ་རྫ་ཆས་བཟོས་པར་མ་ཟད།ལག་ཆའི་བཟོ་དབྱིབས་འདྲ་མིན་ཡང་མེ་ལ་བརྟེན་ནས་བཟོས།དེང་སྐབས་ང་ཚོས་མེ་ཕྱོགས་མང་པོར་བེད་སྤྱོད་བྱེད་ཀྱི་ཡོད།དཔེར་ན།སྣུམ་གྱི་མེ་ཤུགས་ལ་བརྟེན་ནས་སྣུམ་འཁོར་དང༌།གྲུ།མེ་འཁོར།གནམ་གྲུ་སོགས་འགྲོ་སྐྱོད་བྱེད་ཀྱི་ཡོད་པ་དང༌།དེ་བཞིན་རྡོ་སོལ་གྱི་མེ་ཤུགས་ལས་གློག་སོགས་མང་པོ་མཁོ་འདོན་བྱེད་ཀྱི་ཡོད།